Document ID: 32007R0734

UREDBA SVETA (ES) št. 734/2007
z dne 11. junija 2007
o spremembi Uredbe (EGS) št. 1883/78 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti tretjega pododstavka člena 37(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Za intervencijske ukrepe, za katere znesek na enoto ni bil določen s pravili tržne ureditve, je Uredba (EGS) št. 1883/78 (2) določila osnovna finančna pravila Skupnosti, zlasti glede metode za določanje zneskov, ki jih je treba financirati, glede financiranja izdatkov, ki izhajajo iz sproščanja sredstev, potrebnih za intervencijski odkup proizvodov, glede ovrednotenja zalog, ki jih je treba prenesti iz enega proračunskega leta v drugo, in glede financiranja izdatkov, ki nastajajo s fizičnim skladiščenjem.
(2)
Člen 5 Uredbe (EGS) št. 1883/78 določa, da stroške obresti držav članic, ki nastajajo pri zbiranju sredstev za odkup proizvodov, za katere velja javna intervencija, financira Skupnost po enotni obrestni meri.
(3)
Lahko se izkaže, da se odkup kmetijskih proizvodov, za katere velja javna intervencija, v nekaterih državah članicah lahko financira samo po obrestnih merah, ki so občutno višje kot enotna obrestna mera.
(4)
Če v takih primerih povprečna obrestna mera v določeni državi članici v tretjem mesecu izvajanja, ki sledi referenčnemu obdobju za določitev enotne obrestne mere, predstavlja več kot dvakratno enotno obrestno mero, je potreben korekcijski mehanizem. To povprečno obrestno mero bi morala vseeno delno kriti zadevna država članica, da bi se spodbudila k iskanju najcenejšega načina financiranja.
(5)
Uredbo (EGS) št. 1883/78 bi bilo zato treba ustrezno spremeniti.
(6)
Ta sprememba k pravilom od začetka tekočega proračunskega leta za proračunski leti 2007 in 2008 -
SPREJEL NASLEDNJO UREDBO:
Člen 1
Tretji pododstavek člena 5 Uredbe (EGS) št. 1883/78 se nadomesti z naslednjim besedilom:
„Z odstopanjem od prvega pododstavka lahko Komisija za finančni leti 2007 in 2008, če povprečna obrestna mera v državi članici v tretjem mesecu izvajanja, ki sledi referenčnemu obdobju za določitev enotne obrestne mere Komisije, predstavlja več kot dvakratno enotno obrestno mero, pri financiranju stroškov obresti, nastalih v navedeni državi članici, pokrije znesek, ki ustreza znesku obrestne mere te države članice, zmanjšanemu za enotno obrestno mero.“
Člen 2
Ta uredba začne veljati na dan objave v Uradnem listu Evropske unije.
Uporablja se za izdatke, nastale od 1. oktobra 2006 dalje.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 11. junija 2007

Labels: 2
15